b'\n_START_ARTICLE_\nNeville Southall\n_START_SECTION_\nKlubber\n_START_PARAGRAPH_\nLlandudno Swifts, _NEWLINE_Conway United, _NEWLINE_Bangor City, _NEWLINE_Winsford United (i Cheshire League), _NEWLINE_Bury (39 kamper, 0 m\xc3\xa5l), _NEWLINE_Everton (750 kamper, 0 m\xc3\xa5l), _NEWLINE_Port Vale (l\xc3\xa5n, 9 kamper, 0 m\xc3\xa5l), _NEWLINE_Southend (l\xc3\xa5n i 2 mnd: 9 kamper, 0 m\xc3\xa5l -vant ingen av kampene), _NEWLINE_Stoke City (spiller/trener. 3 kamper, 0 m\xc3\xa5l), _NEWLINE_Rhyl (i Wales), _NEWLINE_Torquay United, _NEWLINE_Bradford City, _NEWLINE_Shrewsbury Town, _NEWLINE_York City,  _NEWLINE_Huddersfield Town. _NEWLINE_I de siste klubbene Southall spilte for var han som regel bare keeper-trener og backup i tilfelle skader. Etterhvert fikk han ogs\xc3\xa5 trenererfaring for Wales (U-19), Dagenham and Redbridge, Dover og Canvey Island and Molesey, f\xc3\xb8r han ble manager for Hastings United i 2004. Der fikk han sparken i 2005 etter en rekke uenigheter med styreformannen._NEWLINE_Ligadebut: For Bury mot Wigan 20.09. 1980 (1-2, borte, 4. divisjon). _NEWLINE_Ligadebut for Everton: 17.10. 1981 mot Ipswich Town (1. divisjon, 2-1, hjemme).\n_START_SECTION_\nKarriere\n_START_PARAGRAPH_\nKallenavn: \xe2\x80\x99\xe2\x80\x99Big Nev\xe2\x80\x99\xe2\x80\x99 eller \xe2\x80\x99\xe2\x80\x99Baggy\xe2\x80\x99\xe2\x80\x99. Southall var kjent for sitt akrobatiske keeperspill, og sine fantastiske refleks-redninger. Mange mente at han spilte for galleriet, fordi han slengte seg un\xc3\xb8dvendig selv ved enkle skudd. Redningene var i alle fall s\xc3\xa5 spektakul\xc3\xa6re at motstandernes angripere (og fotballkommentatorer) nesten ikke trodde sine egne \xc3\xb8yne. Det sies om Southall at han var s\xc3\xa5 oppsatt p\xc3\xa5 \xc3\xa5 bli en bedre spiller, at han studerte alle kampene ned p\xc3\xa5 detaljniv\xc3\xa5. Han stilte ogs\xc3\xa5 frivillig opp p\xc3\xa5 morgentrening p\xc3\xa5 kampdager. Da var det viktig for ham at det ble brukt eksakt samme type ball som skulle brukes i selve kampen. _NEWLINE_I barne\xc3\xa5rene gikk han p\xc3\xa5 Ysgol John Bright school, men tok aldri noen h\xc3\xb8yere utdannelse. Etterhvert begynte han \xc3\xa5 jobbe i bygningsbransjen og som renholder, men avanserte fra walisisk non-league til Everton p\xc3\xa5 2 \xc3\xa5r. I ten\xc3\xa5rene spilte han midtstopper, og hadde mislykkede pr\xc3\xb8vespill i Crewe og Bolton. _NEWLINE_Southall ble keeper da han kom til Llandudno Swifts. Han gikk fra Winsford United til Bury i juni 1980 for \xc2\xa36,000. Der ble han oppdaget av Evertons legendariske manager Howard Kendall, som kj\xc3\xb8pte ham i juni 1981 for \xc2\xa3150,000. Den f\xc3\xb8rste tiden kjempet han jevnt med Jim Arnold. Ingen av dem fikk f\xc3\xb8lelse av \xc3\xa5 ha en fast plass. Etter et 0-5-tap mot Liverpool i januar 1983, ble Southall l\xc3\xa5nt ut til Port Vale. Dette var i sesongen 1982/83, da Southall bare var \xc3\xa9n av ti Everton-spillere som var p\xc3\xa5 utl\xc3\xa5n. Etter utl\xc3\xa5net kom han sterkt tilbake og overtok keeperplassen p\xc3\xa5 permanent basis. Everton s\xc3\xa5 ut til \xc3\xa5 ha nytte av en toppkeeper, for tryggheten spredte seg fremover p\xc3\xa5 banen. Everton var et meget sterkt lag den perioden Southall spilte som best._NEWLINE_Southall hadde en alvorlig kneskade i 1985/86 sesongen, og gikk blant annet glipp av FA-cup finalen. Det sier mye om Southalls status, at hans reserve Bobby Mimms spilte 6 kamper p\xc3\xa5 rad uten \xc3\xa5 slippe inn m\xc3\xa5l, men likevel mistet plassen da Southall gjorde comeback. Mange mente Southall var en av verdens tre beste keepere fra midten til slutten av 1980-tallet. Dessverre var engelske klubber utestengt fra spill i Europacupene p\xc3\xa5 grunn av tragedien p\xc3\xa5 Heysel stadion, og ettersom Wales aldri kvalifiserte seg til noe VM- eller EM-sluttspill fikk Big Nev sjelden pr\xc3\xb8vd seg mot de beste._NEWLINE_I \xc3\xa5pningskampen mot Leeds United i sesongen 1990/91, ble han s\xc3\xa5 sint da laget l\xc3\xa5 under 0-3 allerede etter 1. omgang, at han nektet \xc3\xa5 bli i garderoben. Han gikk ut og satte seg med ryggen til en av m\xc3\xa5lstolpene, og ventet p\xc3\xa5 at kampen skulle bl\xc3\xa5ses i gang igjen. Leeds var nyopprykket, og det var ventet at Everton skulle vinne. Etter pause kjempet Everton godt, og klarte \xc3\xa5 redusere to ganger. Dette var ikke nok, og etter kampen ba Southall om \xc3\xa5 bli satt p\xc3\xa5 transferlisten. Dette var en turbulent sesong for Southall, som ba om \xc3\xa5 bli solgt ogs\xc3\xa5 flere ganger samme \xc3\xa5ret._NEWLINE_I mai 1995 ble hans utholdenhet bel\xc3\xb8nnet, da han ble k\xc3\xa5ret til "man of the match" i FA-cup finalen mot Manchester United p\xc3\xa5 Wembley (Everton vant 1-0 etter m\xc3\xa5l av Paul Rideout). Endelig, etter 8 \xc3\xa5r, vant han en tittel igjen._NEWLINE_Den spiller med flest kamper for Everton gjennom tidene (passerte Ted Sagars rekord i sesong\xc3\xa5pningen 1996/97 mot Newcastle). Ble tilbudt jobb som keeper-trener i Everton h\xc3\xb8sten 1997, men takket nei \xe2\x80\x93 fordi han ville spille videre (dermed fikk Mervyn Day jobben). I september 1997 ble han den f\xc3\xb8rste spilleren i historien med 200 Premier League kamper. Ble erstattet av Thomas Myhre (fra Viking) etter kampen mot Tottenham 29.11. 1997 (hans siste kamp for klubben). Fra Everton til Stoke City i mars 1998 p\xc3\xa5 fri-transfer. Fikk sin Testemonial-kamp mot Celtic (21,000 tilskuere). Ble k\xc3\xa5ret til den 30. beste keeperen gjennom tidene av \xe2\x80\x99\xe2\x80\x99Association of Football Statistician\xe2\x80\x99\xe2\x80\x99 i august 1998. _NEWLINE_Neville scoret ett m\xc3\xa5l i sin karriere, mot Charlton Athletic i Full Members Cup. Dette var i straffesparkkonkurransen for \xc3\xa5 avgj\xc3\xb8re kampen._NEWLINE_Southall ble i 1995 utnevnt til medlem av Order of the British Empire (MBE). Denne ordenen deles ut av den britiske dronningen til personer som har spesielt utmerket seg innen sitt fagfelt.'